Ράνουλφ Μόρτιμερ

Ο Ράνουλφ Α΄ Μόρτιμερ (πριν το 1070 - μετά το 1104) λόρς των Μαρς στην γη των Μοντγκόμερυ στα σύνορα της Αγγλίας με την Ουαλία ήταν γιος του Νορμανδού βαρόνου Ρότζερ Μόρτιμερ και της Αουίς. Στην Αγγλία ήταν λόρδος των Γουίγκμορ του Χερεφορντσάιρ και στην Νορμανδία Κύριος του Σαι Βίκτορ-αν-Κω, ήταν ο ιδρυτής του Αγγλικού Οίκου των Μόρτιμερ του Γουίγκμορ. Ο πατέρας του ασπάστηκε το επώνυμο "Μόρτιμερ" από το ομώνυμο κάστρο και χωριό στα βόρεια του Γαλλικού διαμερίσματος Σεν-Μαριτίμ. Ο πατέρας του Ρότζερ έχασε τα εδάφη του και εξορίστηκε από την Νορμανδία επειδή απέτυχε να συλλάβει έναν εχθρό του πρίγκιπα Γουλιέλμου. Ο Ράνουλφ μερικές δεκαετίας αργότερα πήρε πίσω τα εδάφη της οικογένειας Μόρτιμερ, η οικογένεια είχε συγγένεια με τον Γουίλιαμ του Γουάρεν, 1ο κόμη του Σάρρεϋ και καταγόταν από μια αδελφή της Γκούνορ της Νορμανδίας της συζύγου του Ριχάρδου Α΄ της Νορμανδίας.

Σύμμαχος με τον Γουλιέλμο Ρούφο

Διεκδίκησε το κάστρο του Γουίγκμορ όταν ο Ρόζερ ντε Μπρετέγ γιος του Γουίλιαμ Φιτς Όζμπερν ενώθηκε στην "Επανάσταση των Κομήτων" (1075). Τα εδάφη στο Χερεφορντσάιρ και το Σροπσάιρ του παραχωρήθηκαν πριν το 1086 από τον Γουλιέλμο τον Κατακτητή. Μετά τον θάνατο του Γουλιέλμου το ενωμένο βασίλειο της Αγγλίας με την Νορμανδία χωρίστηκε, ο Ράνουλφ ενώθηκε με τους επαναστάτες εναντίον του νέου Άγγλου βασιλιά Γουλιέλμου Ρούφου. Οι Ουαλοί λόρδοι των Μαρς με τους Άγγλους και τους Νορμανδούς επιτέθηκαν και κατέκτησαν το Χέρεφορντ, το Γκλόστερ και το Γούστερσαϊρ. Η επανάσταση απέτυχε σε έναν χρόνο και οι λόρδοι της Ουαλίας διαλύθηκαν, ο Γουλιέλμος Ρούφος εκμεταλλεύτηκε το πλεονέκτημα να δωροδοκήσει τους λόρδους της Άνω Νορμανδίας για να κερδίσει την υποστήριξη τους. Ο Ράνουλφ με τον ίδιο τρόπο, διατήρησε τα εδάφη του με δέσμευση να τον υποστηρίξει, δημιούργησε φρουρά στο κάστρο του και λεηλάτησε τις γύρω περιοχές που διοικούσε ο Ροβέρτος Β΄ της Νορμανδίας. Η υποταγή των Νορμανδών βαρόνων στον Άγγλο βασιλιά ήταν η βάση για να κερδίσει την περιοχή στον σκληρό πόλεμο διαδοχής που είχε ξεσπάσει ανάμεσα στους γιους του Γουλιέλμου του Κατακτητή.

Σύμμαχος με τους Νορμανδούς

Στην διάρκεια του εμφυλίου ο Ράνουλφ άλλαζε συνεχώς υποστήριξη και αργότερα υποτάχθηκε στον δούκα της Νορμανδία (1093). Συμμάχησε στις Ουαλικές Μαρς με τις Νορμανδικές δυνάμεις του Ρότζερ του Σρούσμπερυ, του Ραλφ Τόσνι του κάστρου του Κλίφορντ και του Φίλιπ των Μπραόζ του Ράντνορ. Επιτέθηκαν στην αρχαία Ουαλική κομητεία του Ράντνοσαιρ το σημερινό Ποουίς και κυρίευσαν το βασίλειο του Κίνλιμπιουγκ, η περιοχή τοποθετείται ανάμεσα στους ποταμούς Γουάι και Σέβερν, ίδρυσαν πολλά κάστρα.
Σε έναν αιώνα μετά την κατάρρευση της Νορμανδικής κυριαρχίας οι Μόρτιμερ εκδιώχθηκαν από την περιοχή με την επανάσταση του Κίνλιμπιουγκ (1148)

Οικογένεια

Ο Ράνουλφ παντρεύτηκε την Μίλισεντ μια γυναίκα άγνωστης ταυτότητας και καταγωγής, η κόρη τους Αουίς του Μόρτιμερ (πέθανε το 1127) παντρεύτηκε τον κόμη Στέφανο του Ωμάλ πριν το 1100. Ο Ράνουλφ υποστήριξε τον γαμπρό του για αντικαταστάτη του Ερρίκου Α΄ της Αγγλίας αλλά ο Άγγλος βασιλιάς κατάφερε να ελέγξει την Αγγλία μαζί με την Νορμανδία (1135). Ο γιος του Ράνουλφ Ούγος Μόρτιμερ (πέθανε το 1150) έκτισε ξανά το κάστρο του Κιμαρόν ενώ το κάστρο του Γουίγκμορ έγινε η έδρα της οικογένειας στην Αγγλία. Ο εγγονός του Ράνουλφ Ούγος Μόρτιμερ παντρεύτηκε την Ματθίλδη λε Μεσίν.

Παραπομπές

Πηγές

Remfry, P.M., Wigmore Castle, 1066 to 1181 
Tout, T.F. "Ralph (I) de Mortimer". Dictionary of National Biography. 39.
Weis, Frederick Lewis Ancestral Roots of Certain American Colonist Who Came To America Before 1700 (8th ed.)

Εξωτερικοί σύνδεσμοι

Μόρτιμερ
Το κάστρο του Γουίγκμορ

Οικογένεια Μόρτιμερ